Translate the text from Welsh to English.



 
Bydd yr Aelodau wedi nodi bod Llywodraeth y DU wedi cyhoeddi dwy ddogfen yn ymwneud â safbwyntiau ynghylch Brexit sef “Future customs arrangements” a “Northern Ireland and Ireland”. Mae'r materion hyn yn bwysig iawn i Gymru ac rwyf am wneud sylwadau amdanynt o ran eu perthynas ag uchelgais Llywodraeth Cymru ar gyfer Cymru a'r Deyrnas Unedig.

### Y papur am Drefniadau Tollau yn y Dyfodol

Ychydig iawn o hyder neu sicrwydd y mae'r papur hwn yn ei roi ynghylch safbwynt negodi cadarn a chredadwy i’r DU. Mae'r ddau ddull posibl y mae’n eu hargymell yn gwbl anfoddhaol. Mae'r "trefniant tollau sydd wedi’i symleiddio’n arw" yn ffordd o guddio gwangalondid: gosod ffin tollau rhwng y DU a'r UE, gyda gofynion am ddogfennaeth ychwanegol, rheolaethau ynghylch rheolau tarddiad a thariffau fydd o bosibl yn niweidio ein heconomi, yn hytrach na’r modd y mae’r rheolaethau hynny yn cael eu rhoi ar waith. Mae’r ail opsiwn \- "partneriaeth tollau newydd gyda'r UE" \- yn seiliedig ar ddim byd mwy nag optimistiaeth ddi\-sail nad yw’n rhoi unrhyw ystyriaeth i gymhlethdodau’r byd go iawn, megis gofynion Rheolau Tarddiad yr UE. Er ei fod yn cynnig eglurhad, sy’n annhebygol iawn, ynglŷn â sut y gallai'r DU weithredu system 'rheolaeth ddeuol' ar gyfer mewnforion i'r DU sydd wedi’u bwriadu ar gyfer eu hallforio wedi hynny i'r UE, nid yw’n rhoi unrhyw syniad ynghylch sut y byddai mewnforion i'r DU o'r UE a allai fod wedi tarddu o drydedd wlad yn cael eu rheoli.

Mae safbwynt Llywodraeth Cymru wedi'i seilio'n gadarn ar y dystiolaeth o ran masnach ac yn cynrychioli sefyllfa negodi gynaliadwy ar gyfer y DU wrth gymryd buddiannau ein partner negodi i ystyriaeth. Rydym yn argymell parhau i gael mynediad llawn a dirwystr at y Farchnad Sengl ac (oni bai a hyd nes y ceir tystiolaeth argyhoeddiadol bod y manteision o fod yn rhydd i gynnal polisi masnach annibynnol yn gorbwyso costau cyflwyno rhwystrau newydd i fasnachu gydag economïau’r UE) i gymryd rhan mewn Undeb Tollau gyda'r UE, gan gynnwys cynhyrchion amaethyddol a physgodfeydd sylfaenol. Lle mae’r safbwynt hwn yn cael ei fabwysiadu, mae’r angen am "drefniadau tollau sydd wedi’u symleiddio’n arw" \- gyda'r holl gostau ychwanegol, y gwrthdaro, yr oedi a’r cymhlethdod i fusnes \- yn diflannu. Yn wir, mae'r ffaith fod Llywodraeth y DU wedi dod i'r casgliad mai'r unig ffordd o osgoi tarfu’n sylweddol ar ein perthynas fasnachu gyda'n cymdogion Ewropeaidd yn y tymor byr yw efelychu amodau’r Undeb Tollau yn ystod cyfnod pontio ar ôl Mawrth 2019 \- safbwynt rydym yn ei groesawu \- yn tanlinellu'r ffaith hon.

Y rhwystredigaeth arbennig sy'n deillio o ddogfen y DU yw ei bod yn amlinellu athroniaeth am fasnach y mae wedyn yn ei thanseilio yn ei chasgliadau. Mae'r papur yn cydnabod bod yr UE yn cyfrif am y gyfran fwyaf o fasnach y DU (mewnforion ac allforion gwerth £553 biliwn yn 2016\) ac yna mae’n tanseilio’r busnes hwn drwy hyrwyddo dulliau dargyfeiriol yn hytrach na gwarchod ein masnach trwy gadw at gydgyfeirio. Mae Llywodraeth Cymru yn credu bod cynnal masnach rydd gyda'r UE yn fanteisiol i’r Deyrnas Unedig yn ei chyfanrwydd ac ni chawsom ein perswadio gan unrhyw ddadleuon a gyflwynwyd i'r gwrthwyneb hyd yn hyn. Mae Llywodraeth y DU, ar y llaw arall, wedi penderfynu y dylai sefydlu polisi masnach ryngwladol annibynnol fod yn un o amcanion craidd ein hymagwedd tuag at Brexit, heb gyflwyno unrhyw dystiolaeth ynghylch pam na sut y gallai hyn fod o fudd i fusnes.

Mae economïau Cymru a'r DU wedi eu hintegreiddio'n agos i'r Farchnad Sengl ac mae pob dadansoddiad sydd ar gael yn dangos y bydd unrhyw gyfyngu mynediad at y Farchnad Sengl yn niweidiol, a pho fwyaf y cyfyngiad, y gwaethaf fydd y canlyniad o ran llai o dwf. Credwn fod mynediad llawn a dirwystr at y Farchnad Sengl i nwyddau, gwasanaethau a chyfalaf yn hanfodol ar gyfer buddiannau Cymru a'r DU yn ei chyfanrwydd yn y dyfodol, ac rydym yn parhau i bwyso ar Lywodraeth y DU i fabwysiadu hyn fel y brif flaenoriaeth ar gyfer negodi gyda'r UE.

### Y papur am Ogledd Iwerddon ac Iwerddon

Mae Cymru ac Iwerddon yn mwynhau cyfeillgarwch agos a chysylltiadau cymdogol sy’n cael eu cynnal gan fasnach sylweddol i'r ddau gyfeiriad ar draws Môr Iwerddon. Mae Caergybi, Abergwaun a Doc Penfro, ynghyd â phorthladdoedd eraill, yn ddibynnol iawn ar y llifoedd masnach hyn.

Mae Llywodraeth Cymru yn gryf o blaid Cytundeb Gwener y Groglith, yr Ardal Deithio Gyffredin a'r manteision i'r ddwy ochr a ddeilliodd o gydweithio agos drwy'r UE. Yn benodol, rydym yn cytuno y dylai'r ffin ar y tir yn Iwerddon barhau i fod yn un feddal. Yn unol â'n safbwynt a ddisgrifir uchod, y ffordd orau o gyflawni hyn yw drwy gadw mynediad llawn a dirwystr at y Farchnad Sengl ac Undeb Tollau â'r UE. O gyflawni hyn, byddai'r cwestiynau am reoli ffiniau tir a morol y DU yn llawer llai ac, yn holl bwysig, gallai busnes barhau i fasnachu mewn ffordd sydd bron yr un fath â’r sefyllfa ar hyn o bryd, heb gostau na gwrthdaro ychwanegol.

Rydym yn cytuno â phapur y DU na ddylid cyflwyno unrhyw wrthdaro mewn masnach rhwng rhannau o'r DU \- byddai'n afresymol ymdrin â materion yn ymwneud â’r ffin yn Iwerddon ar y sail honno. Yn yr un modd rydym yn dadlau bod yn rhaid i fasnach rhwng Iwerddon a'r DU yn y dyfodol ddigwydd ar sail gyfartal i bob rhan o'r Deyrnas Unedig. Byddem yn gwrthwynebu unrhyw awgrymiadau a fyddai’n rhoi porthladdoedd Cymru dan anfantais o gymharu ag unrhyw ran arall o'r DU. Byddai unrhyw ysgogiad artiffisial a fyddai’n annog nwyddau fyddai’n cael eu cludo o Iwerddon i ddargyfeirio oddi wrth borthladdoedd deheuol (Dulyn neu Rosslare, er enghraifft) er mwyn croesi’r tir i'r gogledd yn cael ei ystyried gennym fel rhai annheg a gwrth\-gystadleuol.

Mae'r holl dystiolaeth yn cryfhau cred Llywodraeth Cymru mai cadw mynediad at y Farchnad Sengl a chymryd rhan mewn Undeb Tollau fyddai er budd pennaf i Gymru, y Deyrnas Unedig yn ei chyfanrwydd, Iwerddon a’n holl gymdogion Ewropeaidd.

Yn olaf, mae cynnwys y ddau bapur a gyhoeddwyd yr wythnos hon yn peri pryder, ond mae'r broses a ddefnyddiodd Llywodraeth y DU i’w mabwysiadu yn creu gofid hefyd. Er gwaethaf ymrwymiadau yn y Cyd\-bwyllgor Gweinidogion fis Hydref diwethaf y byddai Llywodraeth y DU yn ceisio sicrhau cytundeb y Gweinyddiaethau Datganoledig wrth baratoi ar gyfer negodiadau gyda'r UE, ni fu unrhyw ymgynghori â Llywodraeth Cymru am eu cynnwys, ac ychydig iawn o rybudd ymlaen llaw a gafwyd am eu cyhoeddi. Byddwn yn gobeithio y gallai pob Aelod Cynulliad uno i fynegi pryder am y modd diystyriol y mae Llywodraeth y DU yn ymdrin â'r Gweinyddiaethau a'r sefydliadau Datganoledig, a’u methiant i gydnabod bod yn rhaid i'r Deyrnas Unedig gyfan gytuno ynghylch safbwyntiau sylfaenol am y dyfodol y byddwn yn ei rannu.







Translation:


 
Members will have noted the publication by the UK government of 2 documents relating to positions on Brexit, “Future customs arrangements” and “Northern Ireland and Ireland”.  These matters are of major importance to Wales and I want to comment on how they sit in relation to the Welsh Government’s ambitions for Wales and the United Kingdom.


### Future Customs Arrangements


This paper provides very little confidence or assurance of a robust and plausible negotiating position for the UK. The 2 possible approaches it advocates are wholly unsatisfactory. The “highly streamlined customs arrangement” is a camouflage for defeatism: it is the imposition of a customs border between the UK and the EU, with requirements for additional documentation, rules of origin controls and potentially tariffs which will damage our economy, not the way in which those controls are implemented. The second option – “a new customs partnership with the EU” – is based on nothing more than groundless optimism and takes no account of real\-world complexities such as the EU’s Rules of Origin requirements. While it offers an explanation, albeit highly implausible, about how the UK might operate a ‘dual control’ system for imports into the UK destined for subsequent export to the EU, it provides no clue as to how imports to the UK from the EU which may have originated in third countries would be managed.


The Welsh Government’s position is based firmly on the trade evidence and represents a sustainable negotiating position for the UK while taking account of the interests of our negotiating partner. We advocate continued full and unfettered access to the Single Market and (unless and until there is convincing evidence that the  benefits of being free to conduct an independent trade policy outweigh the costs of introducing new barriers to trade with the EU economies) continued participation in a Customs Union with the EU, including primary agricultural and fisheries products. Where this position is adopted, the need for “highly streamlined customs arrangements” – with all its added costs, friction, delays and complexity for business \- simply goes away. Indeed, the fact that the UK government has concluded that the only way to avoid significant disruption of our trade relationships with our European neighbours in the short term is to replicate the conditions of the Customs Union during a transitional period after March 2019 – a position which we welcome \- underlines this fact.


The special frustration arising from the UK document is that it outlines a philosophy of trade which it then undermines in its conclusions. The paper recognises that the EU accounts for the largest proportion of UK trade (imports and exports worth £553bn in 2016\) and then undermines this business through promoting divergent approaches rather than protecting our trade through retaining convergence. The Welsh Government believes that maintaining free trade with the EU is a core national interest for the United Kingdom as a whole and we are unpersuaded by any arguments mounted so far to the contrary. By contrast, the UK government has determined that a core objective of our approach to Brexit should be to establish an independent international trade policy without presenting any evidence as to why or how this can benefit business.


The Welsh and UK economies are closely integrated into the Single Market and all the available analysis shows that any reduction in access to the Single Market will be damaging, and the greater the reduction, the worse the consequence for reduced growth. We believe that full and unfettered access to the Single Market for goods, services and capital is vital for the future interests of Wales and the UK as a whole and we continue to urge the UK Government to adopt this as the top priority for negotiation with the EU. 


### Northern Ireland and Ireland


Wales and Ireland enjoy close friendship and neighbourly relations underpinned by substantial trade volumes in both directions across the Irish Sea. Holyhead, Fishguard and Pembroke Dock, along with other ports, are heavily dependent on these trade flows.


The Welsh Government strongly supports the Good Friday Agreement, the Common Travel Area and the mutual benefits brought by close collaboration through the EU. Specifically, we agree that the land border in Ireland should remain soft. In keeping with our position described above, the best way to achieve this is through retaining full and unfettered access to the Single Market and a Customs Union with the EU. If we can achieve this, the questions about managing the UK’s land and maritime borders are greatly reduced and, crucially, business can continue to trade in an almost identical way to the present, without additional costs or friction.


We agree with the UK paper that it would be wrong to introduce trade friction between any parts of the UK – it would be illogical to approach Irish border issues on that basis.  We equally contend that future trade between Ireland and the UK must take place on an equal basis for all parts of the United Kingdom. We would oppose any suggestions which disadvantaged Welsh ports relative to any other part of the UK. Any artificial stimulus which encouraged Irish freight to divert away from southern ports (Dublin or Rosslare, for example) in favour of a land crossing into the north would be regarded by us as unfair and anti\-competitive.


All of the evidence strengthens the Welsh Government’s belief that retaining Single Market access and participation in a Customs Union is in the best interests of Wales, the United Kingdom as a whole, Ireland and all our European neighbours.


Finally, the content of the 2 papers published this week is concerning, but the process through which the UK government has adopted them is equally troubling. Despite the undertakings at the Joint Ministerial Committee last October that the UK government would seek to agree its approach to EU negotiations with the Devolved Administrations, there has been no consultation with the Welsh Government about their content and only minimal advanced notice of their publication. I would hope that all Assembly Members could unite in expressing concern at the dismissive fashion in which the UK government is dealing with the Devolved Administrations and institutions, and their failure to recognise that the whole United Kingdom must agree fundamental positions on our shared future.